GĦAQDA TAN-NAR SAN BARTILMEW GĦARGĦUR-1997 it-Trunċiera ta' Baħar iċ-Cagħaq Meta l-Kavallieri ġew Malta fl-1530 mill-ewwel ħasbu għad-difiża tal-gżejjer tagħna. Għall-ewwel bdew isaħħu l-fortifikazzjonijiet ta' Sant Anglu u l-Birgu u l-kumplament ta' madwar il-Port il-kbir biex b'hekk ikunu lesti għal kull ħbit li seta' jinqala', kif fil-fatt ġara meta t-Torok ħabtu għal Malta fl-Assedju l-kbir tas-sena 1565 u kienu dawk il-fortifikazzjonijiet flimkien mal-qlubija tal-kavallieri u l-Maltin li rebbħu lil Malta kontra l-qawwa Musulmana. Wara l-Assedju l-kavallieri bnew il-Belt Valletta u saħħuha bi swar qawwija madwarha biex tkun ta' saħħa għal kull assalt li setà jinqalà. żmien it-torok baqgħu jiġu fi jsibu u jkaxkru magħhom lil il-kavallieri kellhom jagħmlu . ċertu postijiet li kienu esposti Peress li minn żmien għal xtutna u jisirqu kull ma Maltin bħala lsiera, kull mezz biex isaħħu għal kull ħbit. Fit-Tramuntana ta' Malta, fejn l-art tmiss ma' wiċċ il-Baħar, kellhom jiġu mibnija kemm torrijiet kif ukoll trunċieri biex b'hekk tkun tista' tinżamm l-għassa lejl u nhar. Il-Gran Mastru De Redin bena' tlettax-il torri madwar il-kosta ta' Malta biex ikunu ta' ħarsien għal dawk l-inhawi. Fost it-trunċieri li nbnew insibu dik li tinsab f'Baħar iċ-Cagħaq li hemm f'nofs il-bajja ta' dak il-post. Din it-trunċiera ġiet mibnija fi żmien il-Gran Mastru Alof De Wignacourt fl-1658 u kienet qawwija biżżejjed biex tħares lil dawk l-inħawi. Din it-trunċiera għandha forma ta' bini b'ħames kantunieri u b'sular wieħed. Fuq in-naħa ta' quddiem hemm kamra kbira kif tidħol mill-bieb tal-faċċata, filwaqt li mal-ġnub hemm xi kmamar żgħar. Fuq in-naħa ta' wara kien hemm parapett mibni b'ħaġar kbir fejn kien ikun hemm il-kanuni li kienu jħarsu lejn in-naħa tal-baħar lesti għal kull attakk ta'l-għadu. Il-kmamar li semmejna kienu jkunu wżati sew biex jinżammu l-armi u munizjoni għal kanuni kif ukoll għall-mistrieħ tal-għassiesa. Matul iż-żminijiet saru xi tibdiliet fl-istruttura tal-bini iżda fortunatament għadha fi stat tajjeb ħafna peress li min kien jieħu ħsiebha żammha fi stat tajjeb. Illum, din it-trunċiera qegħdha tintuża bħal ħanut tax-xorb peress li tinsab f'post ċentrali fil-bajja sabiħa ta' Baħar iċ-Cagħaq. Nisperaw li din it-trunċiera tkompli taqdi lil kull min jużaha u tibqa' tiġi konservata tajjeb għaliex hija wirt storiku ta' l-imgħoddi.